ร็อบบิน อุลเซิน

**ร็อบบิน พอตริก อุลเซิน** (; เกิด 8 มกราคม ค.ศ. 1990) เป็นนักฟุตบอลอาชีพชาวสวีเดน ปัจจุบันลงเล่นตำแหน่งผู้รักษาประตูให้กับแอสตันวิลลา (โดยยืมตัวจากโรมา) และทีมชาติสวีเดน

## สโมสร
โอลเซินเริ่มอาชีพนักฟุตบอลด้วยการเล่นให้กับทีมเยาวชนของ มัลเมอ เอฟเอฟ ก่อนจะย้ายไปยังทีมอคาเดมี่ของ บีเค โอลิมปิก ในปี 2011 โอลเซินได้กลับมาร่วมทีมมัลเมอ เอฟเอฟ อีกครั้ง

โอลเซินเซ็นสัญญาสี่ปีกับสโมสรกรีก พีเอโอเค เมื่อวันที่ 1 กรกฎาคม 2015 โดยมีการจ่ายค่าตัวให้กับมัลเมอเกือบ 650,000 ยูโร

เมื่อวันที่ 26 มกราคม 2016 โอลเซินได้ย้ายไปร่วมทีม เอฟซี โคเปนเฮเกน ด้วยสัญญายืมตัวเป็นเวลาหกเดือน และในวันที่ 24 พฤษภาคม 2016 โอลเซินได้เซ็นสัญญาสี่ปีกับสโมสรด้วยค่าตัวเกือบ 600,000 ยูโร

ในเดือนกรกฎาคม 2018 โอลเซินเซ็นสัญญาห้าปีกับสโมสรอิตาลี เอเอส โรมา ด้วยค่าตัวตามรายงานที่สูงถึง 12,000,000 ยูโร

ในเดือนสิงหาคม 2019 โอลเซินย้ายไปร่วมทีม คัลยารี กัลโช ด้วยสัญญายืมตัวหนึ่งฤดูกาล เมื่อวันที่ 5 ตุลาคม 2020 โอลเซินย้ายไปร่วมทีม เอฟเวอร์ตัน สโมสรใน พรีเมียลีค ด้วยสัญญายืมตัวหนึ่งฤดูกาล เมื่อวันที่ 31 สิงหาคม 2021 โอลเซินย้ายไปร่วมทีม เชฟฟีลด์ยูไนเต็ด ในศึก แชมเปียนชิป

เมื่อวันที่ 18 มกราคม 2022 โอลเซินถูกเรียกตัวกลับจากการยืมตัวที่เชฟฟีลด์ยูไนเต็ด เพื่อไปร่วมทีม แอสตันวิลลา ด้วยสัญญายืมตัวตลอดช่วงที่เหลือของฤดูกาล 2021–22 เมื่อวันที่ 4 มิถุนายน 2022 โอลเซินได้เซ็นสัญญากับแอสตันวิลลาอย่างถาวร โดยไม่มีการเปิดเผยค่าตัว แต่ลือกันว่าอยู่ที่ประมาณ 3 ล้านปอนด์

เมื่อวันที่ 26 พฤษภาคม 2025 มัลเมอประกาศว่าจะเซ็นสัญญาคว้าตัวโอลเซินกลับมาร่วมทีมอีกครั้งแบบไม่มีค่าตัว เมื่อตลาดซื้อขายนักเตะของสวีเดนเปิดขึ้นในวันที่ 8 กรกฎาคม 2025

## ทีมชาติ
โอลเซินมีสิทธิ์ลงเล่นในระดับนานาชาติให้กับทั้งเดนมาร์กและสวีเดน เมื่อตอนที่เขาย้ายมาร่วมทีมมัลเมอ เอฟเอฟ เขาเคยกล่าวว่าเขาต้องการเล่นให้กับเดนมาร์กมากกว่า แต่ในปี 2014 เขาตัดสินใจเลือกเล่นให้สวีเดนตามคำกล่าวของ มอร์เต็น โอลเซิน โค้ชทีมชาติเดนมาร์กในขณะนั้น เมื่อวันที่ 15 มกราคม 2015 ในวัย 25 ปี เขาได้ลงเล่นนัดเปิดตัวให้กับสวีเดนในเกมกระชับมิตรที่พบกับโกตดิวัวร์

ในเดือนพฤษภาคม 2016 โอลเซินถูกเรียกตัวติดทีมชาติสวีเดนชุดทำศึก ยูโร 2016 ในฐานะผู้รักษาประตูสำรองของ อันเดรียส อีซัคซอน หลังจากสวีเดนตกรอบแรก อีซัคซอนได้ประกาศเลิกเล่นทีมชาติ และโอลเซินก็ได้ก้าวขึ้นมาเป็นผู้รักษาประตูมือหนึ่งของสวีเดน

ในเดือนพฤษภาคม 2018 เขาได้รับการเสนอชื่อให้อยู่ในทีมชุด 23 คนของสวีเดนสำหรับศึก ฟุตบอลโลก 2018 ที่ประเทศรัสเซีย ในฟุตบอลโลก 2018 โอลเซินได้ลงเล่นเป็นตัวจริงทั้ง 5 นัดให้กับสวีเดน ก่อนจะพ่ายแพ้ต่อทีมชาติอังกฤษในรอบ8 ทีมสุดท้าย และหลังจากโชว์ฟอร์มได้อย่างน่าประทับใจ โรบิน โอลเซิน ก็มีชื่อติดทีมยอดเยี่ยมประจำทัวร์นาเมนต์ของ L'Équipe หลังจบการแข่งขันรอบแรกในศึก ยูโร 2020

เมื่อวันที่ 30 กันยายน 2025 ในระหว่างการแข่งขันฟุตบอลโลก 2026 รอบคัดเลือก โอลเซินได้ประกาศการตัดสินใจลาออกจากทีมชาติทันที ตราบใดที่ ยอน ดาห์ล โทมัสสัน ยังคงเป็นผู้จัดการทีม

## เกียรติประวัติ
### สโมสร
**มัลเมอ**
* ออลสเวนส์คาน: 2013, 2014
* Svenska Supercupen: 2013

**โคเปนเฮเกน**
* เดนิชซูเปอร์ลีกา: 2015–16, 2016–17
* Danish Cup: 2015–16, 2016–17

### รางวัลส่วนตัว
* Allsvenskan goalkeeper of the year: 2014
* Swedish Goalkeeper of the Year: 2016, 2017, 2018

## อ้างอิง

## แหล่งข้อมูลอื่น

* Malmö FF profile  
* 

หมวดหมู่:นักฟุตบอลชายชาวสวีเดน
หมวดหมู่:นักฟุตบอลทีมชาติสวีเดน
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลเชฟฟีลด์ยูไนเต็ด
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นในเซเรียอา
หมวดหมู่:ผู้รักษาประตูฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:บุคคลจากมัลเมอ